नई दिल्ली। एचडीएफसी बैंक के उपाध्यक्ष सिद्धार्थ सांघवी जोकि पिछले कई दिनों से लापता थे, उनका शव बरामद कर लिया गया है। पुलिस ने इस मामले में सरफराज शेख को गिरफ्तार कर लिया है। माना जा रहा है कि सरफराज ने ही सिद्धार्थ के शव को कल्याण हाइवे के करीब मारकर छिपाया था। पुलिस को अपने सूत्रों के हवाले से इस बाबत जानकारी मिली थी। पुलिस ने इस मामले में अभी तक चार लोगों को गिरफ्तार किया है, जिसमे एक महिला भी शामिल है।